Algava sisehooaja teeb põnevamaks ennustusvõistlus
Sarnaselt eelmisele hooajale toimub ka algaval sisehooajal EPKLi kalenderplaani võistlustega seotult ennustusvõistlus.
Võrreldes eelmise hooajaga on tehtud vastavalt osalejate ja kiibitsejate mõistlikele ettepanekutele rida muudatusi, väärtustatud on õigete finalistide ja pronksimängust osavõtjate äraarvamist (enne polnud vahet, mis koha valesti esinelikusse pandud võistleja lõpuks esinelikus sai) ning ka punkte antakse pisut heldemalt. Kui varem oli etapi maksimumpunktide arv 18, siis sellel hooajal võib teenida etapilt kuni 31 punkti.
Eelmisel aastal saavutas esikoha 71 punktiga Alari Keedus, kes edestas tänu lisanäitajale samapalju punkte kogunud Merike Aavat. Kolmas oli Riina Hein (68) ning esikaheksasse mahtusid ka Arvi Palla (66), Vello Vasser (63), Varje Reede (62), Anna Romanenko (58) ja Kalev Jahnson (56).
Kokku osales eelmisel aastal ennustusvõistlusel 27 võistlejat, kusjuures neist koguni 12 saidki sisehooajast osa vaid läbi ennustusvõistluse.
Info: http://www.petanque.ee/index.php?id=103671